section_heading: Pjesma
paragraph_text: Izvorni naziv pjesme bio je "Plaster", koji se još uvijek na internetu može pronaći pod tim nazivom. Sastav je izjavio kako su pjesmu "One Step Closer" napisali dok su se borili sa šestom pjesmom s Hybrid Theoryja "Runaway". Pjesma "One Step Closer" najznačajniji uspjeh ostvarila je u Australiji, dok je nešto manji uspjeh ostvarila u Velikoj Britaniji i SAD-u. Pjesma sadrži energični rapp dio od Mike Shinode u nekoliko dijelova između Benningtonovog pjevanja i vrištanja. Shinodin dio je u studiju dodatno obrađen Benningtonovim vrištanjem. Na remix-u ove pjesme koja se naziva "1Stp Klosr" na albumu Reanimation, jedan dio pjesme je otpjevao i pjevač grupe Korn Jonathan Davis. Kasnije je pjesma poslužila i za Linkin Parkov i Jay Zijev mash up album Collision Course 2004. u kombinaciji s izvornom pjesmom "Points of Authority" i Jay Zijevom "99 problems".